Publication: Magyar Közlöny
Issue: MK-2005-136 (Year: 2005, Number: 136)
Era: 2004-2010
Section: Melléklet a 2005. évi CVII. törvényhez
Paragraph Index: 1056

13. Németország, illetve Ausztria a munkaerõpiacukon egy adott régióban a 96/71/EK irányelv 1. cikke szerinti transznacionális szolgáltatásnyújtásokból eredõen egyes érzékeny szolgáltatási ágazatokban fellépõ vagy fenyegetõ súlyos zavarok esetében, ameddig a bolgár munkavállalók szabad mozgására a fenti átmeneti rendelkezések értelmében a nemzeti jogszabályaiban vagy kétoldalú megállapodásokban foglalt rendelkezéseket alkalmazza, a Bizottság értesítését követõen eltérhet az EK-Szerzõdés 49. cikkének elsõ bekezdésében foglaltaktól, annak érdekében, hogy a Bulgáriában letelepedett társaságok által nyújtott szolgáltatások körében korlátozza azon munkavállalók ideiglenes mozgását, akik munkavégzésre való jogosultságára Németországban, illetve Ausztriában a nemzeti jogszabályokat kell alkalmazni. Ez az eltérés az alább felsorolt szolgáltatási ágazatokra vonatkozhat: – Németországban: Szolgáltatási ágazat NACE-kód* (eltérõ jelölés hiányában) Építõipar, ideértve a kapcsolódó tevékenységeket is 45.1–4; a 96/71/EK irányelv mellékletében felsorolt tevékenységek Ipari takarítás, tisztítás 74.70 Ipari takarítás, tisztítás Egyéb szolgáltatások 74.87 Kizárólag belsõ dekoráció tervezése – Ausztriában: Szolgáltatási ágazat NACE-kód∗ (eltérõ jelölés hiányában) Kertészeti szolgáltatások 01.41 Kõmegmunkálás 26.7 Fémszerkezetek és szerkezetelemek gyártása 28.11 Építõipar, ideértve a kapcsolódó tevékenységeket is 45.1–4; a 96/71/EK irányelv mellékletében felsorolt tevékenységek Biztonsági tevékenységek 74.60 Ipari takarítás, tisztítás 74.70 Házi betegápolás 85.14 Szociális ellátás elhelyezés nélkül 85.32 ∗ NACE: lásd 31990 R 3037: A Tanács 1990. október 9-i 3037/90/EGK rendelete az Európai Közösségben a gazdasági tevékenységek statisztikai osztályozásáról (HL L 293., 1990.10.24., 1. o.). A legutóbb a 32003 R 1882: Az Európai Parlament és a Tanács 2003.9.29-i 1882/2003/EK rendeletével (HL L 284., 2003.10.31., 1. o.) módosított rendelet. Olyan mértékben, amilyen mértékben Németország, illetve Ausztria a fenti albekezdésekkel összhangban eltér az EK-Szerzõdés 49. cikkének elsõ bekezdésétõl, Bulgária a Bizottság értesítését követõen ezzel egyenértékû intézkedéseket tehet. E bekezdés alkalmazása a Németország, illetve Ausztria és Bulgária között transznacionális szolgáltatásnyújtás érdekében ideiglenesen mozgó munkavállalók tekintetében nem eredményezhet szigorúbb feltételeket, mint amelyek a csatlakozási szerzõdés aláírásának idõpontjában fennállnak.

Source: https://magyarkozlony.hu/hivatalos-lapok/830d9fb6119bb6005a55ef1d1bc87847e08cec40/dokumentumok/80a2d7c753debc655856b19a2846049d7011826b/letoltes